सातौं विराट गोल्डकप फुटबल : आयोजक विराटनगर सेमिफाइनलमा
आयोजक विराटनगर सिटी क्लब रात्रिकालीन सातौं विराट गोल्डकप फुटबल प्रतियोगिताको सेमिफाइनल प्रवेश गरेको छ । बिहीबार सहिद मैदानमा भएको उद्घाटन खेलमा विभागीय टोली नेपाल पुलिसलाई १–० गोलले पराजित गर्दै घरेलु टोली अन्तिम चारमा पुगेको हो ।
विराटनगर — आयोजक विराटनगर सिटी क्लब रात्रिकालीन सातौं विराट गोल्डकप फुटबल प्रतियोगिताको सेमिफाइनल प्रवेश गरेको छ । बिहीबार सहिद मैदानमा भएको उद्घाटन खेलमा विभागीय टोली नेपाल पुलिसलाई १–० गोलले पराजित गर्दै घरेलु टोली अन्तिम चारमा पुगेको हो ।खेल अवधिभरि पुलिससँग दबेर खेलेको विराटनगरले अतिरिक्त समयको १७ मिनेटमा आशिष श्रेष्ठको गोलमार्फत बाजी मार्‍यो । श्रेष्ठले दिवाकर चौधरीको पासलाई सदुपयोग गरेका थिए ।निर्धातिर ९० मिनेटको खेलमा दुवै टिमबाट गालरहित खेलखेलेपछि म्याच अतिरिक्त समयमा धकेलिएको थियो । थप गरिएको अतिरिक्त समयमा घरेलु टोली पुलीसमाथि हाबी भएको थियो । खेलमा विजयी टिमका उत्सव राई म्यान अफ द म्याच भए ।निर्धारित पूरै समय विराटनगरलाई दबाबमा राखेको पुलिसले गोलका उत्कृष्ट अवसरलाई सदुपयोग गर्न नसक्दा ऊ पहिलो खेलबाटै घर फर्कन बाध्य भयो । खेलको पाँचौ मिनेटमा पुलिसका बुद्ध लामाको प्रहार विराटनगरका गोलरक्षक प्रदीप भण्डारीले उत्कृष्ट बचाए । १८ औं पुलिसका रवि शंकर पासवानको प्रहार बारमा लागेर फर्किएको थियो । २४ औं मिनेटमा विराटनगरका अभिषेक गुरूङको प्रहार पुलिसका गोलरक्षक सञ्जिव श्रेष्ठले पन्ज गरेर बाहिर फाल्दै टिमको संकट टारेका थिए ।२८ मिनटेमा पुलिसका ओसेन्द्र कटुवालले २५ यार्डबाट गरेको सशक्त प्रहार पोष्टको फ्रेममाथिवाट बाहिरयो । ४१ औं मिनेटमा पुलिसका रवि शंकर पासवानले विराटनगरको गोलरक्षकलाई बीट गर्न नसक्दा गोल गर्ने राम्रो अवसर गुमाएका थिए ।दोश्रो हाफपछि विराटनगरले केही सुन्दर मुभ बनाउन सफल भएपनि उसको फिनिसिङ बिर्सिन लायक थियो । ५५ औं मिनेटमा अभिषेक गुरुङको प्रहार बाहिरियो । ८३ औं मिनेटमा पुलिसमा भरत साहले पेलान्टी एरियाबाट गरेको वान भर्सेस वान प्रहार पोष्टको फ्रेम बाहिर गयो । ८४ औं मिनेटमा विराटनगरका युता सुजिकीले ३० यार्डदेखिको प्रहार पोसमाथिबाट बाहिरियो । ८८ औं मिनेटमा पुलिसका रविशंकर पासवानको सशक्त प्रहार बाहिरयो । ९० औं मिनेटमा विराटनगरका सन्देश विकले डिबक्सभित्र बल नियन्त्रणमा लिन नसक्दा गोल गर्नबाट चुक्यो । खेलको सयौं मिनेटमा पुलिसका भरत साहको वान भर्सेस वानको अवसर सदुपयोग गर्न सकेनन् । लगतै पुलिका रविशंकरले डिफेन्डरलाई बीट गर्दै उपलब्ध गराएको क्रसपासलाई भरतले नियन्त्रण गर्न नसक्दा अवसर गुमेको थियो । १ सय १३ औं मिनेटमा विराटनगरका अभिशेष गुरूङले पेनाल्टी क्षेत्रमा निकालेको पासमा दिवशंकर चौधरीको हेडिङलाई पुलिसका गोलरक्षक सन्जित श्रेष्ठले उत्कृष्ट बचाउ गर्दै टिमको संकट दोस्रोपटक टारेका थिए ।शुक्रबार त्रिभुवन आर्मी र जाउलाखेलबीच प्रतियोगिताको दोस्रो खेल हुने छ ।